Správa zo zahraničnej pracovnej cesty
1.	Účastníci ZPC:
Titul, meno a priezvisko:	Mgr. Eva Kaczová
Mgr. Alena Fodorová	
Pracovisko:	Ministerstvo školstva, vedy, výskumu a športu SR, Sekcia vysokých škôl, Stredisko na uznávanie dokladov o vzdelaní,  Stromová 1, 813 30 Bratislava	
Pracovné zaradenie:	hlavný štátny radca, hlavný radca	
Znalosť jazykov:
	Aj, Nj	
2.	Zahraničná pracovná cesta:
Štát:	Belgicko	
Mesto:	Brusel	
Vykonaná v doch:	29. – 30.09.2014 	
Prijímajúca organizácia:	Európska komisia	
Účel cesty:	Účasť na stretnutí Skupiny koordinátorov na uznávanie odborných kvalifikácií	
Spôsob financovania:	EK (cestovné náklady), zvyšok MŠVVŠ SR	
3.	Rámcový program pobytu:

29. 09. 2014
30. 09. 2014  	prílet do Bruselu z Viedne
účasť na úča účasť na rokovaní, odlet do Bratislavy
	
4.	Stručný priebeh rokovaní
Európska komisia zvolala druhé hodnotiace stretnutie členských štátov zamerané na hĺbkovú analýzu povolaní stavebný inžinier a architekt. Priebeh rokovania bol rozdelený na dve časti, pričom každá časť bola zvlášť zameraná na jedno povolanie. Kľúč k výberu jednotlivých povolaní pre hĺbkovú analýzu bol stanovený mobilitou jednotlivých odborníkov medzi členskými štátmi a štátmi EFTA. Slovenská republika bola zaradená do užšej skupiny s ďalšími štátmi : Litva, Lotyšsko, Maďarsko, Švajčiarsko (EFTA), Švédsko, Taliansko a Veľká Británia. 
Štáty predstavili modely fungovania regulácie/neregulácie výkonu povolania stavebný inžinier. Systémy, ktoré sa dajú označiť ako neregulujúce výkon povolania stavebný inžinier predstavili Veľká Británia, Švédsko a z časti aj Švajčiarsko (len v 6 kantónoch z 26 je povolanie regulované), ostatné štáty prezentovali regulácie na výkon povolania. Slovenská republika uviedla, že povolanie autorizovaný stavebný inžinier je regulované povolanie na výkon, ktoré je potrebné splniť viaceré podmienky ako vysokoškolské vzdelanie II. stupňa stavebného, elektrotechnického alebo strojníckeho zamerania, odborná prax v trvaní 3 rokov, vykonanie autorizačnej skúšky. 
Druhá časť rokovania bola zameraná na povolanie architekt, ktoré patrí podľa Smernice 2005/36/EC medzi povolanie s harmonizovanými minimálnymi požiadavkami na vzdelanie a odbornú prípravu pre výkon daného povolania, ktoré umožňuje automatické uznávanie odbornej kvalifikácie. I keď povolanie architekt je povolanie s harmonizovanými min. požiadavkami na vzdelanie a odbornej prípravy, existujú určité rozdiely medzi jednotlivými štátmi. Švédsko prezentovalo svoj model ako neregulujúci, i keď tam existujú systémy kontrol a povolení na výkon niektorých činností. Švajčiarsko prezentovalo podobný model ako pri povolaní stavebný inžinier, t.j. regulácia je v 6 kantónoch z 26. Slovenská republika uviedla spôsoby získania odbornej kvalifikácie na povolanie autorizovaný architekt v SR, podmienky na výkon povolania sú vysokoškolské vzdelanie II. stupňa architektonického smeru v trvaní doby štúdia 6 rokov v SR, alebo splnenie minimálnych požiadaviek podľa smernice o uznávaní odborných kvalifikácií a to štúdium v trvaní najmenej štyri roky denného  štúdia na univerzite alebo v porovnateľnej vzdelávacej inštitúcii, ktoré končí úspešným absolvovaním záverečných skúšok na univerzitnej úrovni a s osvedčením, ktoré potvrdzuje absolvovanie 2 roky odbornej stáže; ďalšou podmienkou je odborná prax v trvaní troch rokov vykonaná po skončení vzdelávania pod dohľadom architekta a vykonanie autorizačnej skúšky.
5.	Odporúčané závery:
Členské štáty boli oboznámené s formami regulovania respektíve neregulovania výkonu jednotlivých povolaní v určitých členských štátov, ktoré vychádzajú z historických a kultúrnych aspektov jednotlivých štátov. Z uvedených dôvodov regulácie vybraných povolaní v členských štátoch sa má pripraviť implementačný právny akt pre Európsky profesijný preukaz (s výnimkou povolania architekt) ako kľúčový nástroj pre zjednodušenie mobility vybraných regulovaných povolaní podľa Smernice Európskeho parlamentu a Rady 2013/55/EÚ z 20. novembra 2013, ktorou sa mení smernica 2005/36/ES o uznávaní odborných kvalifikácií.
6.  Prehľad prinesenej dokumentácie
Dokumentácia nie je k dispozícii. 

7.   Prínos ZPC
Povinná účasť a práca v Skupine koordinátorov vyplýva zo smernice 2005/36/ES o uznávaní odborných kvalifikácii. Poskytnuté informácie zo strany členských štátov a pomáhajú Európskej Komisii pri tvorbe právnych noriem umožňujúce väčšiu mieru uplatňovania zásady EÚ o voľnom pohybe osôb. Práca v Skupine členským štátom umožní navrhnúť, zasahovať a pripomienkovať znenia právnych noriem EÚ pred začatím legislatívneho procesu a počas legislatívneho procesu.
 
8.  Spôsob zverejnenia výsledkov

Správa zo ZPC bola zaslaná Sekcii medzinárodnej spolupráce, európskych záležitostí a celoživotného vzdelávania MŠVVaŠ SR, ktorá ju zverejní na internetových stránkach MŠVVaŠ SR. Súhlasíme so zverejnením správy na internete.

Dátum: 07. 10. 2014

Správu vypracovala:     Mgr. Alena Fodorová
                                                                         
Správu schválil:
Mgr. Eva Kaczová, riaditeľka Strediska na uznávanie dokladov o vzdelaní